ការសម្ភាសរបស់ សុខ ប៉ែត

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស សុខ ប៉ែត

ការសង្ខេបប្រវត្តិរបស់ សុខ ប៉ែត

*ការសម្ភាសនៅឆ្នាំ២០១៨ ទ្រាសុខ ប៉ែត កើតនៅឆ្នាំរកា អាយុ៦២ នៅឆ្នាំ១៩៥៥។ ទ្រាមានស្រុកកំណើតនៅក្នុង ភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាម មានបងប្អូនបង្កើត២នាក់សព្វថ្ងៃ ព្រោះបង១ស្លាប់នៅក្នុងជំនាន់ប៉ុលពតទាំងគ្រួសារ និងឪពុកម្នាក់ផងដែរ។ ទ្រាបានរៀនត្រឹមថ្នាក់ទី៩ ក្រោយមកបានរៀបការនៅឆ្នាំ១៩៧៥ ចូលសម័យប៉ុលពតតែម្តង ពេលនោះប៉ុលពតជាអ្នកចាប់គូរស្រករអោយ ព្រោះទ្រាកាលនោះអាយុ២០ហើយ គេប្រើទ្រាអោយរែកដី ស្ទូង ជាដើម។ ក្រោយពីដាច់សម័យនោះទ្រាបានប្រកបមុខរបរធ្វើស្រែចំការ ដឹកគោដើម្បីចិញ្ចឹមជីវិតទ្រាថាពេលនោះការងារអីក៏ចេះតែធ្វើដែរ ដើម្បីបានលុយចិញ្ចឹមគ្រួសារ កូនៗ ដែលសព្វថ្ងៃទ្រាបានរៀបការអោយកូនអស់ហើយនៅតែប្រុស២នាក់ទៀតទេ។*

ក៖​ ចាសខ្ញុំជម្រាបរលឹកទ្រា តើសព្វថ្ងៃទ្រាសុខសប្បាយដែរឬទេទ្រា?

ខ៖ បាទ!ៗ សុខសប្បាយទេ

ក៖ ចាស! ខ្ញុំឈ្មោះ កុយសុភី បានមកធ្វើការសម្ភាសនៅឆ្នាំចរ សំរិទ្ធស័កពុទ្ធសារាជ ២៥៦២ ត្រូវនឹងខែមិគសិ ១០កើត ត្រូវនឹងថ្ងៃចន្ទ ទី១៧ ខែធ្នូ ឆ្នាំ២០១៨។ នាមត្រកូលនិងនាមឈ្មោះទ្រា តើមានឈ្មោះអ្វី?

ខ៖ ខ្ញុំឈ្មោះ សុខ ប៉ែត

ក៖ ចាសឈ្មោះហ្នឹងអ្នកណាជាអ្នកដាក់ឈ្មោះអោយទ្រា?

ខ៖ ឈ្មោះហ្នឹង​បើឈ្មោះខ្ញុំប្រាកដមិនមែនឈ្មោះនេះនោះទេ ឪពុកម្តាយខ្ញុំដាក់ឈ្មោះ សារិន

ក៖ ចាស

ខ៖ តែឈ្មោះនេះគេហៅលេង

ក៖ តើអ្នកណាដាក់អោយ?

ខ៖​ គេដាក់ងារ

ក៖ ចាស!

ខ៖ គេឃើញមុខខ្ញុំ គេឃើញក្បាលខ្ញុំត្រប៉ែតៗចឹងគេហៅអាប៉ែតៗទៅ

ក៖ អូ! ចាស!

ខ៖ បាទ!

ក៖ ចឹងមកពីមូលហេតុហ្នឹងទ្រានេស?

ខ៖ បាទ!

ក៖ ចាស!ចឹងសព្វថ្ងៃគេមានឈ្មោះហៅ២ដែរ?

ខ៖ សព្វថ្ងៃខ្ញុំប្រើឈ្មោះហ្នឹងតែម្តង!

ក៖ ចាស!

ខ៖ ប្រើឈ្មោះខ្ញុំអាឈ្មោះ គេហៅពីដើមមកណា

ក៖ ចាស!

ខ៖​គេមិនស្គាល់នោះទេ ស្គាល់តែសាលារៀនពីដើមនោះទេ។

ក៖ បានស្គាល់ប៉ុន្នានរកឈ្មោះមិនឃើញ?

ខ៖ បាទរកឈ្មោះសារិនហ្នឹងរកមិនឃើញនោះទេបាទ!

ក៖ ចឹងឈ្មោះទ្រា ប៉ែតៗឃើញ!ទាំងខ្ញុំទាំងគេ!

ខ៖ បាទ! ព្រោះអីឈ្មោះហ្នឹង គេស្គាល់ច្រើន!

ក៖​ចាស! តើឈ្មោះហ្នឹងមានអត្តន័យដូចម្តេចដែរទ្រា?

ខ៖ ឈ្មោះណា ឈ្មោះដើមហ៎?

ក៖ ឈ្មោះ សុខប៉េត!

ខ៖ ហឹមអាហ្នឹងមិនដឹងថាមានអត្តន័យយ៉ាងម៉េចនោះទេ!

ក៖​ចាស!ហើយចុះមកដល់ពេលឥលូវនេះចុះឈ្មោះដើមមក ចុះឈ្មោះហ្នឹង?

ខ៖ ឈ្មោះហ្នឹង! ឈ្មោះដើមដែលគេដាក់អោយទៅ! ខ្ញុំដាក់ឈ្មោះក្នុងបញ្ជីជាតិពីដើមមកណា

ក៖ ចាស!

ខ៖ គេមិនស្គាល់នោះទេ ស្គាល់តែសិស្សសាលារៀនដូចគ្នាពីដើមមកនោះទេ!

ក៖ ប៉ុន្តែរកឈ្មោះ

ខ៖ រកឈ្មោះសារិនហ្នឹង រកមិនឃើញនោះទេ!

ក៖ ចឹងរកមិនឃើញនោះទេ ចាសបើសិនជាទ្រាប៉ែតៗ នោះឃើញទាំងខ្ញុំទាំងគេណា!

ខ៖ ហ្នឹងហើយឈ្មោះប៉ែត គេស្គាល់ច្រើន

ក៖ ចុះឈ្មោះហ្នឹងមានអត្តន័យយ៉ាងម៉េចដែរទ្រា?

ខ៖ បាទឈ្មោះណា?

ក៖ ឈ្មោះសុខប៉ែតហ្នឹងណា!

ខ៖ ហឹមហ្នឹងមិនដឹងថាមានអត្តន័យយ៉ាងម៉េចនោះទេ!អ្នកគ្រូអើយ

ក៖ ចាសចឹងបើសិនជាឈ្មោះដើមតែម្តង ឪពុកម្តាយគាត់បានដាក់អោយនុង?

ខ៖ ឈ្មោះឪពុកម្តាយគាត់បានដាក់អោយនុង

ក៖ ចឹង

ខ៖​គាត់បានដាក់អោយនុងឈ្មោះចឹង ក៏ប៉ុន្តែគេបានហៅគាត់លេង វាមិនដឹងថាមានអត្តន័យយ៉ាងម៉េចនោះទេ ដឹងតែថាគាត់បានដាក់អោយថាសាមាញទៅ ក៏យកឈ្មោះហ្នឹងមកប្រើមកអត់ដឹងថាមានអត្តន័យយ៉ាងម៉េចនោះទេ

ក៖ ចឹងទ្រាមានសញ្ជាតិជាអ្វី?

ខ៖ ខ្ញុំមានសញ្ជាតិជាខ្មែរ

ក៖ ចាសចឹងទ្រាមានបានកើតនៅឆ្នាំណា?

ខ៖ ហឹម! ខ្ញុំកើតនៅឆ្នាំ១៩៥៥! តែមិនដឹងថាជាថ្ងៃប៉ុន្នាន? ១២ក៏មិនដឹងដែរ។

ក៖ ចឹងចុះឆ្នាំខ្មែរ ឆ្នាំអ្វី?

ខ៖ ឆ្នាំខ្មែរ គឺខ្ញុំដាក់នៅក្នុងឆ្នាំរកា!

ក៖ ចាសរកា

ខ៖ បាទ! ចុះកាលនុងខ្ញុំកើតនៅឆ្នាំវកហើយ!

ក៖ អូចុងហើយចឹងបានចូលនៅឆ្នាំរកាហើយ

ខ៖ បាទ

ក៖ ចឹងដាក់នៅឆ្នាំរកាតែម្តង!ចាស

ខ៖ បាទ!

ក៖ ចឹងឥឡូវអាយុ៦០?

ខ៖ សព្វថ្ងៃនេះអាយុ៦២!

ក៖ ចាស ៦២ហើយចាស!

ខ៖ ៦៣ហើយដឹង ១៩៦៥!

ក៖ ចាសអូ ៦៣!

ខ៖ ១៩៥៥ឆ្នាំកំណើត!

ក៖ ចឹង៦៣ណាទ្រាណា?

ខ៖ អឹម

ក៖ ចឹងទ្រាមានកន្លែងកំណើតនៅក្នុងភូមិឃុំស្រុកខេត្តណា?

ខ៖ ខ្ញុំកើតនៅក្នុងភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាមយើងហ្នឹង!បាទ

ក៖ ចាស ហើយចុះនាមត្រកូលខ្លួនរបស់ឪពុកទ្រាតើមានឈ្មោះអ្វី?

ខ៖ ឪពុករបស់ខ្ញុំឈ្មោះ ទូចសុខ!

ក៖ គាត់សព្វថ្ងៃគាត់នៅរស់ដេសទ្រា?

ខ៖​គាត់សព្វថ្ងៃគាត់ស្លាប់បាត់ទៅហើយ!

ក៖ ចុះកាលគាត់ស្លាប់នុងនៅអាយុប៉ុន្នានដែរ?

ខ៖ កាលគាត់ស្លាប់នុងហឹម នៅអាយុ៦៧ឆ្នាំ

ក៖ ចាសគាត់ស្លាប់ដោយសារតែមានមូលហេតុអ្វី?

ខ៖ គាត់ស្លាប់ដោយសារតែប៉ុលពតគេយកគាត់ទៅសម្លាប់ចោល!

ក៖ ហឹម!តើគាត់មានអត្តចរិតយ៉ាងម៉េចដែរ?

ខ៖ អត្តចរិតរបស់គាត់ស្លូតបូត! មនុស្សល្អ

ក៖ ចាសគាត់មានមុខរបរធ្វើអ្វីដែរ?

ខ៖មុខរបររបស់គាត់ អឺកសិករ ទំនេរពីកសិករមក គាត់ធ្វើជាជាងកាត់សក់!

ក៖ ចឹងបានមកថ្មីទៀតចាស អឺគាត់កើតនៅក្នុងភូមិ?

ខ៖ កើតនៅក្នុងភូមិព្រែកអណ្តូងនុងតែម្តង!

ក៖ ចាស! បងប្អូនរបស់គាត់តើមានគ្នាប៉ុន្នាននាក់ដែរ?

ខ៖ មើលចាំមើលគិតសិន!

ក៖ ចាស!ចឹងទី១!

ខ៖​ កូនអឺប៉ារបស់ខ្ញុំហ្នឹងឈ្មោះថាសុខ កូនទី១! រួចបន្ទាប់មកតាសិនប្អូនគាត់ រួចបន្ទាប់មកស្រីឈ្មោះ យាយអៀម ហើយបន្ទាប់មកទៀតឈ្មោះតាលឹម បន្ទាប់មកទៀតតាសឹមនេះកូនពៅគេ

ក៖ ចាស!នាមត្រកូលនិងនាមខ្លួនរបស់ម្តាយទ្រា តើគាត់ឈ្មោះអ្វី?

ខ៖ អឺ! ម្តាយខ្ញុំឈ្មោះ យ៉ៀង យ៉េតស័ន

ក៖ សព្វថ្ងៃគាត់ស្លាប់ដែរហេស?

ខ៖ គាត់ស្លាប់ហើយ!

ក៖ គាត់ស្លាប់នៅក្នុងអាយុប៉ុន្នាន?

ខ៖​គាត់ស្លាប់នៅក្នុងអាយុ៩០!

ក៖ ចាស!

ខ៖ បាទ!

ក៖ ចឹងគាត់ស្លាប់ដោយសារតែជំងឺទេហេស?

ខ៖ ដោយសារតែជំងឺចាសជរានោះទេ

ក៖ ចុះគាត់មានអត្តចរិតយ៉ាងម៉េចដែរ?

ខ៖ ចរិតស្លូតបូត!

ក៖ ចុះមុខរបររបស់គាត់ធ្វើអ្វីដែរ?

ខ៖ ជាកសិករដែរ

ក៖ គាត់មានទីកន្លែងកំណើតនៅឯណាដែរ?

ខ៖​គាត់មានទីកន្លែងកំណើតនៅក្នុងភូមិព្រែកក្របៅ ឃុំព្រែកក្របៅ ស្រុកកងមាស ខេត្តកំពង់ចាម ដូចគ្នា!។

ក៖ ចាសចឹងគាត់មានបងប្អូនរបស់គាត់ដូចជាបងទី១មានឈ្មោះអ្វី?

ខ៖ បងទី១ឈ្មោះ សុត តានឹមណា!

ក៖ ចឹងមានស្គាល់ម្តាយតាកេនដេស?

ខ៖ ហ្នឹងហើយម្តាយ កេនហ្នឹង ហើយដល់ពេលទី២យាយ ឈ័ន ហើយដល់ពេលទី៣ ម្តាយខ្ញុំហ្នឹង ដល់ពេលទី៤តាឡៃស៊ីម ទី៥ យាយអឹម ទី៦តាឃីម ហើយមកដល់ពេលឥឡូវនេះតាហួ

ក៖ ចាសៗ ស្គាល់ហើយ! ចាសចឹងទ្រាមានបងប្អូនប៉ុន្នាននាក់?

ខ៖ ខ្ញុំមានបងប្អូនតែ២នាក់នោះទេ

ក៖ ហឹមចុះបងទី១មានឈ្មោះអ្វី?

ខ៖ បងទី១ឈ្មោះ ស៊ីណា! តាវិចអន្សមហ្នឹង

ក៖ ចាស!តែដាក់នាមត្រកូលអោយដល់គាត់ផង

ខ៖ នាមត្រកូលរបស់គាតមានឈ្មោះថា បើសិនជាដាក់គឺដាក់ តាសុខហ្នឹងហើយត្រូវហើយ! ព្រោះអីបើសិនជាខ្ញុំគឺខ្ញុំដាក់សុខប៉េនណា

ក៖ ចាស!

ខ៖ ហើយបងប្អូនគាត់ឈ្មោះ សុខស៊ីណា!

ក៖ ចាសសុខស៊ីណា!​

ខ៖ ហ្នឹងហើយសុខស៊ីណា

ក៖ ចាសហាសៗ តើទ្រាបានរៀបអាពាហ៏ពិពាហ៏នៅក្នុងឆ្នាំណាដែរ?

ខ៖ ខ្ញុំរៀបអាពាហ៏ពិពាហ៏នៅឆ្នាំ១៩៧៥!

ក៖ ចឹងនៅឆ្នាំ ៧៥! ចុះការទ្រារៀបអាពាហ៏ពិពាហ៏នុងនៅអាយុប៉ុន្នាន?

ខ៖ គឺ២០ឆ្នាំ

ក៖ តើទ្រាចូលសិក្សានៅត្រឹមថ្នាក់ទីប៉ុន្នាន?

ខ៖​ខ្ញុំសិក្សាត្រឹមថ្នាក់ទី៩កាលពីដើមណា!

ក៖ ចាសចឹង

ខ៖ គេរាប់ទី១០ហ្នឹងទី៩

ក៖ ចឹងតើគាត់ចេះភាសាបរទេសដេស?

ខ៖ លែងស្គាល់អ៊ីអូយអស់ហើយ!

ក៖ ចាស

ខ៖ ស្គាល់ដែរតែថាយើងមើលវាមិនដាច់! ភាសាបារាំងក៏រៀនបានដែរតែបន្តិចបន្តួចនោះទេ

ក៖ ទ្រាកាន់សាសនាអ្វី?

ខ៖ សព្វថ្ងៃខ្ញុំកាន់សាសនាព្រះពុទ្ធនោះទេ!បាទ!

ក៖ អឺ ទ្រាមានមុខរបរធ្វើអ្វីដែរ?

ខ៖ ខ្ញុំមុខរបររបស់ខ្ញុំធ្វើស្រែចំការចឹងដែរ!

ក៖ ចឹងនាមត្រកូលនិងនាមខ្លួនខាងប្រពន្ធទ្រាវិញឈ្មោះអ្វី?

ខ៖ ប្រពន្ធរបស់ខ្ញុំឈ្មោះវល្លិសុខឃ័ន!

ក៖ ចាស! វល្លិសុខឃ័ន តើគាត់បានអឺ សិក្សាត្រឹមថ្នាក់ទីប៉ុន្នានដែរ?

ខ៖ យាយរបស់ខ្ញុំ បានសិក្សាបានត្រឹមថ្នាក់ទី៩ អីដែសហើយមិនបានដឹង កាលនោះដូចជាថ្នាក់ទៅ៨ហើយក៏មិនបានដឹង កាលនុងគេដូចជារៀនបានដល់ត្រឹមថ្នាក់ទី៨ហើយគេរៀនបានច្រើនជាងខ្ញុំ! បើសិនជាមិនទី៨គឺទី៥!

ក៖ ចុះឆ្នាំកំណើតរបស់គាត់?

ខ៖ ឆ្នាំរបស់គាត់គឺឆ្នាំ១៩៥៤បងខ្ញុំ

ក៖ ចុះឆ្នាំខ្មែររបស់គាត់ឆ្នាំអ្វី?

ខ៖ ឆ្នាំខ្មែររបស់គាត់ឆ្នាំមមែ

ក៖ អូ! គាត់មានទីកន្លែងកំណើតរបស់គាត់កើតនៅក្នុងភូមិ?

ខ៖​នៅក្នុងភូមិព្រែកអណ្តូងនុងដែរ!

ក៖ ចាស គាត់មានអត្តចរិតយ៉ាងម៉េចដែរកូននុង?

ខ៖ ហឹមអត្តចរិតសុតតែស្លូតបូតទាំងអស់!

ក៖ ចាស! ចឹងកាលយាយរៀបអាពាហ៏ពិពាហ៏នុង តើទ្រាបានជូនថ្លៃទឹកដោះទៅខាងប្រពន្ធរបស់ទ្រាបានចំនួនប៉ុន្នានដែរ?

ខ៖ និយាយប្រាប់ត្រង់ ខ្ញុំរៀបអាពាហ៏ពិពាហ៏នេះនៅជំនាន់ប៉ុលពតគេរៀបចំអោយខ្ញុំនោះទេ

ក៖ អូ

ខ៖ ចឹងអត់មានអស់ថ្លៃទឹកដោះអីនោះទេ

ក៖ ហឹមហាសៗ ចឹងទ្រាបានចាំដេស?

ខ៖ បាទដូចជាកាលទ្រាឆេងហ៎ចឹងណា

ក៖ ចាសរួចទៅ កាលនុងទ្រាមានបានចាំថាគេមានរៀបជាគូ?

ខ៖ រៀបការ១៧គូ

ក៖ ចឹងដល់ពេលរៀបនុង តើគាត់ធ្វើពិធីយ៉ាងម៉េចដែរ?

ខ៖ គេធ្វើពិធីនុងគេអត់មានធ្វើពិធីយ៉ាងម៉េចនោះទេ!

ក៖ ចឹងតើធ្វើយ៉ាងម៉េចដែរទ្រា?

ខ៖​ គេគ្រាន់តែអោយយើងបានទៅជុំគ្នា គេអោយទៅជុំគ្នាចឹង

ក៖ ចុះកាលពីពេលមុនដំបូងគេប្រាប់យើងថាយ៉ាងម៉េច? គេអោយយើងរៀបអាពាហ៏ពិពាហ៏ឬយ៉ាងម៉េច?

ខ៖ គេផ្គូផ្គង់អោយយើងដូចថា ការហ្នឹងគេអោយយើងប្រធានក្រុមអីចឹងណា ដូចថាខ្ញុំរស់នៅក្នុងកចឹងទៅ ដូចថាចឹងណា!ដល់ចឹងប្រធានក្រុមហ្នឹងគេ

ក៖ គេប្រាប់ហេស?

ខ៖ គេថាគេផ្គូអោយយើងថា អ្នកនេះថាអោយគូនជាមួយនឹងអ្នកនេះហាស! អាហ្នឹងម្តាយឪគេសួរដែរណា ម្តាយឪយើងចូលសួរគេដែរ! ម្តាយឪចូលសួរហើយទៅស្នើទៅប្រធានក្រុមទៀត! អាហ្នឹងគេប្រើពាក្យស្នើនៅកាលជំនាន់នុង

ក៖ ចាស

ខ៖ នៅរបបនុងប្រើពាក្យស្នើ!

ក៖ ចាស

ខ៖ ហើយនៅកាលនុងឆ្នាំ១៩៧៥ ថ្ងៃទី១ ខែ៥ ហែសមើលខ្ញុំច្រលំនោះទេ មិនមែននោះទេ នៅថ្ងៃ៥ ខែ១ នេះចែស៊ីមស៊ូអីនុងណាការជាមួយនឹងគ្នាការនុងប្តីគាត់ឈុននោះ

ក៖ ចាស!

ខ៖ ហឹម

ក៖ រួចមិនដឹងថាកាលនៅពេលណានោះទេ ចឹងទ្រាអត់មានអត់យក ដូរចិត្តអីអត់បាននោះទេហេស?

ខ៖ អត់មានដូរចិត្តអត់មានដូរអីនោះទេ ព្រោះកាលនុង បើសិនជាយើងដូរចិត្តវាអាចគ្រោះថ្នាក់ដល់អាយុជីវិតក៏មាន!

ក៖ អូខ្លាច

ខ៖ ព្រោះថាយើងមិនពេញចិត្ត! ដែលគេធ្វើអោយហ្នឹងណា

ក៖ ចាស!ចឹងបងប្អូនខាងទ្រា​ ប្រពន្ធទ្រាហ្នឹង តើគាត់មានបងប្អូនប៉ុន្នាននាក់ដែរ?

ខ៖ មើលខ្ញុំគិតមើលសិន! បងទី១ឈ្មោះច្រឹប!

ក៖ ចុះភេទ?

ខ៖ ភេទស្រី

ក៖ ចាសទី២?

ខ៖ បងទី២ឈ្មោះ វល្លិសុខន ស្រី

ក៖ ភេទស្រី! ចុះប្អូនទី៣?

ខ៖ ប្អូនទី៣ឈ្មោះវល្លិសុខេង! ភេទស្រី

ក៖ ចាស!

ខ៖ អឺប្អូនទី៤ ឈ្មោះប្រពន្ធរបស់ខ្ញុំហ្នឹងហើយ

ក៖ ចាសហើយចុះទី៥?

ខ៖ ទី៥ឈ្មោះវល្លិសុខឃីម ភេទស្រី!

ក៖ ចុះទី៦?

ខ៖ ទី៦ វល្លិឈៀងវ័ន!

ក៖ ស្រីដែរហ៎?

ខ៖ ភេទប្រុស ដល់ពេលទី៧ឈ្មោះ វល្លិគីមស្រឿន ភេទប្រុសដែរ! ដល់ពេលទី៨ឈ្មោះ វល្លិគីមស្រៀង ភេទស្រីពៅគេ។

ក៖ ចាសសព្វថ្ងៃទ្រាមានកូនចំនួនប៉ុន្នាននាក់?

ខ៖ ខ្ញុំមានកូនចំនួន១០នាក់!

ក៖ហាសៗ

ខ៖ ហាសៗ

ក៖ ចាសចឹងចូលទ្រារៀបរាប់កូនទី១មានឈ្មោះអ្វី?

ខ៖ ចាសកូនទី១មានឈ្មោះទាំងនាមត្រកូលរបស់ខ្ញុំឈ្មោះ ប៉ែតគីមថន!

ក៖ ភេទ?

ខ៖ ភេទស្រី!

ក៖ ចុះថ្ងៃខែឆ្នាំកំណើត?

ខ៖ អត់ដឹងនោះទេ

ក៖ ចុះឆ្នាំខ្មែរទ្រាចាំដែស?

ខ៖ ឆ្នាំខ្មែរឆ្នាំរោង!

ក៖ ចឹងមកដល់ពេលឥឡូវហ្នឹងយាយនុងអាយុប៉ុន្នាន?

ខ៖ មកដល់ពេលឥឡូវនេះ សព្វថ្ងៃអាយុ៤០ហើយ ដំបូង៤៣!

ក៖ ចឹងគាត់មានគ្រួសារហើយតើប្រពន្ធរបស់គាត់ឈ្មោះអ្វី?

ខ៖ កូនរបស់ខ្ញុំស្រី

ក៖អូស្រីទេហ៎

ខ៖ បាទ!

ក៖​ភេទស្រីនោះទេម៉េចហ្នឹងចឹង?

ខ៖ បាទកូនបងស្រីនោះទេ!

ក៖ ចុះគ្រួសារកូនរបស់កូននុងឈ្មោះអ្វី?

ខ៖ ឈ្មោះ យ៉ានដារិត!

ក៖ ចាសចឹងគាត់មានកូនចំនួនប៉ុន្នានហើយមកដល់ពេលឥឡូវ?

ខ៖ កូនមាន៣នាក់

ក៖ ចុះកូនទី២?

ខ៖ កូនទី២ឈ្មោះ ប៉ែតគីមធាង

ក៖ ចុះភេទ?

ខ៖ភេទស្រីដែរ កូនភ្លោះ

ក៖ អូ!ចឹងស្រីទាំង២នាក់ហ្នឹង

ខ៖ កូនទី១ជាកូនភ្លោះ ហ្នឹងស្រីហ្នឹងហើយ

ក៖ ហ្នឹងចាស! មកដល់ឥឡូវកូនទី៣?

ខ៖ កូនទី៣ឈ្មោះចាន់ន្នី

ក៖ ចាសភេទ?

ខ៖ ភេទស្រីដែរ

ក៖​ចុះឆ្នាំកំណើត?

ខ៖ មមីហេស? ឆ្នាំកំណើតឆ្នាំមមែ!

ក៖ ចាស!

ខ៖ ហែសមិនដឹងឆ្នាំអីប៉ុន្នានៗនោះទេ!

ក៖ ហើយចុះឥឡូវមកកូនទី៤?

ខ៖ កូនទី៤នុង ឈ្មោះ ប៉ែតធីតា

ក៖ ចាសចុះកូនទី៥?

ខ៖ ទី៥ប៉ែតធារ៉ា!

ក៖ ចាសចុះភេទ?

ខ៖ ភេទស្រី

ក៖ ចាសចុះកូនទី៦?

ខ៖ កូនទី៦ ប៉ែត វិរៈ ភេទប្រុស

ក៖ ចាសកូនទី៧?

ខ៖ កូនទី៧ប៉ែត ភារុន

ក៖ ចុះកូនទី៨?

ខ៖​ទី៨ប៉ែត ភារុន ភេទប្រុសដែរ!

ក៖ ចុះកូនទី៩?

ខ៖ កូនទី៩ ប៉ែតដាលីន

ក៖ ភេទ?

ខ៖ ភេទស្រី!

ក៖ ចាស!

ខ៖ កូនទី១០ប៉ែតដារិត!

ក៖ ភេទប្រុសហ្នឹងមានបានសិក្សាដែស?

ខ៖ កាលកូនទាំងអស់នុងខ្ញុំបានសិក្សាដែរក៏ប៉ុន្តែ

ក៖ ចាសចុះមានជាប់បាក់ឌុបអីដេស?

ខ៖ ចាសអត់មាននោះទេ! អ្នកគ្រូ កូនរបស់ខ្ញុំរៀនបានទាបៗណាស់

ក៖ ចឹងអត់មានធ្វើមន្ត្រីរាជការអីនោះទេ?

ខ៖ បាទអត់មាននោះទេ

ក៖ អត់មានទេ សុតតែអ្នករកស៊ីទាំងអស់?

ខ៖ សុតតែអ្នករកស៊ីតាមកំលាំងវិជ្ជារកដែរហ្នឹង

ក៖ ចឹងសព្វថ្ងៃទ្រាមានចៅចំនួនប៉ុន្នានហើយ?

ខ៖ មានចៅចំនួន១២នាក់! ប្រុសបាន៤ចឹងហើយ

ក៖ ចាសចឹងហ៎

ខ៖ បាទ ប្រុសមាន៨

ក៖ ចាសបើសិនជា១២នោះ! ទ្រាតាំងពីដឹងក្តីមក រហូតមកដល់ពេលបច្ចុបន្នមកតើទ្រាមានបានឆ្លងកាត់សង្គមណាខ្លះ?

ខ៖ ហឹមត្រឹមដឹងក្តីមកខ្ញុំឆ្លងកាត់តែសង្គមប៉ុលពតនុង១នោះទេ ច្បាស់!

ក៖ ចឹងទ្រាបានចាំជាងគេណា ទ្រាមិនអាចបំភ្លេចបានហ្នឹងហ៎

ខ៖ ត្រឹមពេលប៉ុលពតនុងខ្ញុំដឹងថាអាយុយើងវាត្រូវចង់ចាំហើយណា!!

ក៖ ចឹងនៅក្នុងរបបនុងទ្រាមានអាយុប៉ុន្នាននៅកាលនុង?

ខ៖ អាយុ២០ជាងហើយកាលនៅពីប៉ុលពតនុង តាំងពីខ្ញុំរៀបការនៅប៉ុលពតនុងខ្ញុំអាយុ២០ហើយណាខ្ញុំបាននិយាយមុនហ្នឹងណា

ក៖ ចឹង​នៅក្នុង២០ហ្នឹងហើយទ្រាណា

ខ៖ បាទៗ

ក៖ ចាសតើនៅក្នុងរបបនុងដូចជាការរស់នៅដូចជាទ្រព្យសម្បត្តិយើង ឬក៏ការងារអីហ្នឹង តើនៅក្នុងរបបនុង តើគេគ្រប់គ្រងរបៀបម៉េចដែរ?

ខ៖ កាលនុងគេគ្រប់គង់យើងអោយធ្វើគេហៅថាអោយយើងធ្វើសហករកាលជំនាន់នុងណា ចឹងទៅ

ក៖ ចឹងដីអីនុងអត់មានកម្មសិទ្ធិរបស់យើងនោះទេ?

ខ៖ អត់មាននោះទេ អត់មានចែកកម្មសិទ្ធិនោះទេ! ផ្ទះយើងមានតែគេត្រូវការ គេយកថ្ងៃណាក៏បាន

ក៖ ចឹងកាលនុងទ្រព្យសម្បត្តិអីអត់ទេ?

ខ៖ គេយកអីក៏អត់មានហ៊ានថាយ៉ាងម៉េចហ្នឹងគេដែរ! គេយកអីក៏យកទៅ

ក៖អូ! ហើយសូម្បីតែខ្លួនយើងក៏គ្មានសិទ្ធិសេរីភាពដែរ?

ខ៖ សូម្បីតែខ្លួនយើងក៏អត់មានសិទ្ធិលើខ្លួនយើងដែរ

ក៖ ចាស

ខ៖ ដូចថាគេប្រើយើងធ្វើអីយើងធ្វើនុងដូចថាអត់មានតវ៉ាអត់មានតថ្លៃបាន

ក៖ ចង់និយាយថាធ្វើទៅបើសិនជាយើងមានកុំហុសអីគេយកទៅសម្លាប់ចោលភ្លាមក៏យើងអត់មានសិទ្ធិតវ៉ា?

ខ៖ អត់មានសិទ្ធិតវ៉ានោះទេ

ក៖ ចឹងគេបំបាត់សិទ្ធិទាំងអស់ ហើយស្អីក៏អត់មានដែរ?

ខ៖ អត់មានទេ

ក៖ ហើយអ្វីៗទាំងអស់គឺរបស់អង្គការគេនោះទេទ្រានេស?

ខ៖ បាទ!ៗ

ក៖ ចាទ្រា! ចឹងចូលនិយាយទ្រាអធិប្បាយដូចជារបបនុងគេអោយទ្រាធ្វើអ្វីខ្លះនៅក្នុងរបបនុងតែម្តង​អាយុ២០ហើយតើកាលនុងគេអោយទ្រាទៅធ្វើការងារអ្វី?

ខ៖ ខ្ញុំ អឺក្នុងរបបនុងមុនដំបូងគេអោយខ្ញុំចេះកាត់សក់ គេអោយខ្ញុំធ្វើជាជាងកាន់សក់

ក៖ ចាស

ខ៖ ដល់ពេលចឹងទៅ កន្ត្រៃខ្ញុំនិងកាំបិតរបស់ខ្ញុំមានម៉ាកំផ្លេចឹងទៅណា!

ក៖​ចាស

ខ៖​ដល់ពេលវាអស់អាហ្នឹងទៅ គេដកខ្ញុំឈប់ធ្វើជាងកាត់សក់ព្រោះវាអស់អារបប ឧបករណ៏ប្រើនុងណា

ក៖ ចឹងវាសឹករិតរិលអស់ហើយ

ខ៖ ចាវាសឹករិតរិលអស់ហើយ បាទចឹងគេអត់មានយកអោយយើងទៀតទេ ចឹងឧបករណ៏នុងរបស់យើងដែរ

ក៖ ចាស

ខ៖ ចឹងដល់អស់ឧបរណ៏ប្រើហ្នឹងទៅ! គេអត់មានជាងកាត់សក់ទៅ គេដកទៅភ្ជួរដី

ក៖ ចឹងទៅអោយភ្ជួរដី ចឹងធ្វើជាងកាត់សក់នុងបានរយៈពេលប៉ុន្នានដែរ?

ខ៖ ធ្វើជាងកាត់សក់ហ្នឹងបានរយៈពេលអឺ!១ឆ្នាំកន្លះ

ក៖​អូបាន១ឆ្នាំកន្លះដែរ

ខ៖ បាទ!

ក៖ ចឹងបានដកយើងទៅកាប់ដីវិញ?

ខ៖ បានដកយើងទៅភ្ជួរដីកាប់គោ! កាន់គោ ភ្ជួរដីអីចឹងណា!

ក៖ ចាស ចឹងទ្រាមានដែលរាប់អស់អីភ្ជួរចឹងតើសូមទ្រាអធិបាយនិយាយរឿងភ្ជួរហ្នឹងមើល ថាតើភ្ជួរទៅបានតាមផែនការណ៏គេដាក់អោយ?

ខ៖ តាមផែនការណ៏គេដាក់នុង ដូចថាក្នុងរបបនុងគេដាក់ក្នុងគោ៦នឹមហ្នឹង គេអោយយើងភ្ជួរដី៦ហិចតា!

ក៖ ៦នឹម ចឹងមាន៦នាក់ដែរចឹងហេសទ្រា?

ខ៖ ៦នាក់ដែរ!

ក៖ ចាសចឹងទាំង៦នាក់ហ្នឹងភ្ជួរបាន?

ខ៖ បាន១ហិចតា

ក៖ ១ហិចតាអរ!ចាសហើយទៅបានតាមផែនការណ៏គេនុងដេសទ្រា?

ខ៖ បានទាំងប្រឹង បើសិនជាមិនប្រឹងគេចោទ ថាយើងសតិអារម្មណ៏ចេះមួយចុះមួយហើយ ចឹងយើងត្រូវតែប្រឹងទោះបីថាហត់ហឺវ មានការលំបាកយ៉ាងណាក៏យើងមានការប្រឹងប្រែងដែរ

ក៖ ត្រូវមានការតស៊ូ

ខ៖ បាទដើម្បីជីវិតរបស់យើងដែរ។

ក៖ ចាស

ខ៖ បើសិនជាយើងមិនប្រឹងនោះទេ គេចោទថាយើងមានសតិអារម្មណ៏ចេះមួយចុះមួយ! គេអោយយកលេសនុងយកយើងទៅវ៉ៃចោល

ក៖ ប៉ុន្តែចាប់ពីពេលណាគេអោយទ្រាទៅភ្ជួរហើយចាប់ពីពេលណាគេអោយទ្រាទៅសម្រាកអីចឹងណា?

ខ៖ អឺទៅភ្ជួរនុងមិនមែនដូចការងារសព្វថ្ងៃនោះទេ ទៅភ្ជួរនុងក្រោកទៅតាំងពីម៉ោង៤ភ្លឺយើងនេះ។

ក៖ ចាស!

ខ៖ ម៉ោង៤ហ្នឹងគេវ៉ៃ អាគាំងអី ជាសញ្ញា

ក៖ ចឹងលឺអាគាំងនុងហើយយើងក្រោកទៅ!

ខ៖ យើងក្រោកទៅលុបមុខលុបអី! ដឹកគោចេញទៅមុខព្រួញទៅ

ក៖ ចាស

ខ៖ កាលជំនាន់នុងគេហៅមុខព្រួញ!

ក៖ ចាសគេហៅមុខព្រួញហ៎?

ខ៖ ហ្នឹងហើយដូចថានៅកន្លែងដែលត្រូវព្យួរត្រង់ផ្សារពាមក្នុងយើងទៅចុះឧទាហរណ៏ណា

ក៖ ចាស!ៗ

ខ៖ ចឹងយើងដឹកគោពីនុងទៅកន្លែងហ្នឹងទៅ

ក៖ ចឹងខ្ញុំចង់ស្តាប់ខាងភាសាគេនុង តើគេប្រើភាសាអោយទ្រា ទៅព្យួរចឹង អឺទៅព្យួរនៅកន្លែងផ្សារពាមក្នុងហ្នឹងទៅមុខព្រួញទៅនុង ដែលការងារហ្នឹងគេហៅអោយទ្រាទៅព្យួរនុងគេហៅយ៉ាងម៉េច?

ខ៖ មុខព្រួញហ្នឹងកន្លែងដែលគេកំណត់អោយតែម្តង

ក៖ អូចឹងហេស!

ខ៖ បាទ

ក៖ ប៉ុន្តែដូចជាទ្រាចឹងតើគេហៅយើងជាអ្វី តើគេហៅយើងចំៗតែម្តងហ៎ឬក៏គេហៅប្រើពាក្យអ្វីម៉ាជំនាន់នុងណា?

ខ៖ កាលជំនាន់នុងគេប្រើពាក្យដូចថា យើងរស់នៅក្នុង១ក្រុមហ្នឹងវាមាន១២នាក់ ឬក៏វាមាន១៥នាក់អីចឹងទៅណា

ក៖ ចាសៗ

ខ៖ នៅក្នុងក្រុមហ្នឹងមានគោលដូចថា១៥នឹមចឹងហើយណា

ក៖ ចាស

ខ៖ ចឹង! ៧នឹមទៅខាងនេះទៅ​៧នឹមទៅខាងនោះទៅ មុខព្រួញគេនុងណា

ក៖ ចាស

ខ៖ នោះគេចាប់ដូចថាពាក្យកាលជំនាន់នុងគេហៅថាការចាត់តាំង!

ក៖ ចឹងហ៎?

ខ៖ បាទ! គេចាត់តាំងដូចថាឈ្មោះ ក ឈ្មោះខ ឈ្មោះគ អីចឹងអោយគ្រប់ចំនួន៦នឹមហ្នឹងទៅភ្ជួរដី១នាក់១ហិចតាទៅ!

ក៖ គេហៅចំៗឈ្មោះទ្រាតែម្តង?

ខ៖ គេហៅថាចឹង ដូចថាឥឡូវឈ្មោះនេះ១ ឥឡូវឈ្មោះនោះ១ចឹងណា ទៅភ្ជួរដីនៅឯនុង

ក៖ ចាស១មុខព្រួញខាងពាមក្នុង ហើយដល់ពេល១ទៀតទៅមុខព្រួញខាងព្រែកក្របៅចឹងទៅ?

ខ៖ ទៅខាងព្រែកក្របៅអីចឹងទៅ

ក៖ ចាស! ចឹងកាលនុងខ្ញុំលឺចាស់ៗនិយាយថា គេប្រើពាក្យសមាមិត្ត ថាសមាមិត្តឯងទៅខាងណ៎មុខព្រួញទៅព្រែកក្របៅអីចឹងណាទ្រា!

ខ៖ បាទ! គេហៅមិត្ត!

ក៖ ហៅមិត្តហ៎! សមាមិត្តចឹង?

ខ៖ មិត្ត គេថាយើងរាស្ត្រសាមាញអីចឹងគេហៅយើងមិត្តអីចឹងណា

ក៖ ចាស!

ខ៖ មិត្តនុងដូចថា អូ! មិត្តប៉ែតទៅភ្ជួរដីនៅឯណា? នៅពាមក្នុងហ៎បាទ! ចឹងណា បើសិនជាសមាមិត្តគឺលុះត្រាតែគេជាគណកម្មាធិបាលប៉ុលពត!

ក៖ អូ

ខ៖ ហ្នឹងបានគេហៅថាសមាមិត្តបាន

ក៖ ចឹងកម្មាធិបាលហ្នឹងអ្នកធ្វើការ?

ខ៖ បាទអ្នកធ្វើការក្រោបក្តាប់រួចនៅក្នុងភូមិចឹងណា ឧទាហរណ៏ដូចជាប្រធានភូមិចឹងណា!

ក៖ អូ

ខ៖ ប្រធានភូមិហ្នឹងបើសិនជានៅជំនាន់ប៉ុលពតគេហៅថាកម្មាធិបាលភូមិ

ក៖ ចាស! ចឹងមានពាក្យចឹងអីណាអត់ដែរលឺអោយក្មេងសារក្រោយអោយបានដឹង

ខ៖ ហ្នឹងខ្ញុំបានដឹងច្បាស់នៅកន្លែងហ្នឹងហើយ ព្រោះកាលនៅជំនាន់ប៉ុលពតហ្នឹង វាអាយុខ្ញុំត្រូវដឹងហើយ

ក៖ ចាស! ហើយដល់ពេលមានការងារអោយទៅភ្ជួរដីទៅគេអោយទ្រាទៅណាទៀតអត់ធ្វើអី?

ខ៖អូ យើងជួរដី យើងភ្ជួរដីស្រែលើចឹងគេចង់និយាយថា នៅក្នុងភូមិព្រែកក្របៅយើងនេះ វាមានដូចថាដីស្រែក្រោម ដីស្រែលើ

ក៖ ចាស

ខ៖ ឧទាហរណ៏ដូចថាស្រែលើនៅខាងអណ្តូងតាអុង អីចាប់ពីដូចថា នេះគេនិយាយថាគេកើនទៅភ្ជួរហើយ គេនិយាយដូចថា ខែរដូវភ្លៀងធ្លាក់ចឹង ឥឡូវគេកេនយើងទៅភ្ជួរហើយ ទៅភ្ជួរស្រែលើ គេហៅយើងទៅភ្ជួរគេឃុំហ្នឹង គេដាក់ឈ្មោះទៅតាម អោយឈ្មោះដូចថាភូមិនេះទៅ១០នឹមចឹងទៅ ឬក៏១៥ទៅ

ក៖ ចាស

ខ៖ ចឹងនេះពាក្យគេហៅថាការដ្ឋាន

ក៖ អូចឹងហ៎

ខ៖ ការដ្ឋានភ្ជួរដី! ហាសៗបាទ! ទឹកចេញក៏ដោយ អ្នកទឹកចេញក៏ដោយ គេធ្វើដូចថា អ្នកទឹកចេញគ្នាតិចធ្វើអត់ទាន់អីចឹងណាគោ ចឹងគេត្រូវតែមានបើកការដ្ឋាន១ភ្ជួរដីស្រែអីចឹងទៅ

ក៖ ចឹងនៅក្នុងការដ្ឋានហ្នឹង មានលក្ខខណ្ឌទ្រង់ទ្រាយធំចឹងណាទ្រា

ខ៖ បាទម៉ាភូមិព្រែកក្របៅយើង

ក៖ ចាសចឹងបានយកមកឃុំអីចឹងទៅ?

ខ៖ បាទ

ក៖ ចាស! ហើយទ្រាមានអ្វីដែលគួរអោយចង់ចាំនៅលើហ្នឹងទៀតមានអ្វីដេស?

ខ៖ ចង់ចាំ?

ក៖ ចង់ចាំដូចថារបបនោះមិនអាចបំភ្លេចបានទេ នៅតែដិតជាប់ចឹងដូចជាធ្វើអ្វី ដែលធ្វើអោយយើងមិនអាចបំភ្លេចបានចឹងណាទ្រាមានអ្វី?

ខ៖ អឺ ដូចថានៅក្នុងរបបប៉ុលពតនុង ការចង់ចាំរបស់យើង យើងចង់ចាំមិនបំភ្លេចបាន អឺ របបនុងវាធ្វើបាបយើងវាអោយយើងធ្វើស្រែធ្វើការចង់ងាប់ហើយវាអត់អោយបាយស៊ី វាអោយស៊ីបបរអីចឹងណា

ក៖ ចាស

ខ៖ អត់មានម្ហូបអត់មានអាហារអីនោះទេ!ហើយវាធ្វើបាបយើងអោយក្រោកតាំងពីយប់អីចឹងទៅ វាវ៉ៃសម្លាប់អីចឹងទៅ

ក៖ ចាស

ខ៖ អាហ្នឹងរបបហ្នឹង ខ្ញុំចង់ចាំមិនភ្លេចនោះទេ!

ក៖ ចាស! ចឹងទី១គេអោយទ្រាកាត់សក់ ហើយទី២គេអោយទ្រាភ្ជួរដី?

ខ៖ បាទ

ក៖ តើក្រៅពីភ្ជួរដីហ្នឹងគេមានផ្លាស់មុខរបរហ្នឹង មានមុខព្រួញទៅធ្វើអ្វីទៀតដេស? មានប្តូរដេស មានប្តូរមុខព្រួញ?

ខ៖ មានដែរ!

ក៖ ទៅធ្វើអីគេទៀតទ្រា?

ខ៖ ជួនកាលគេដកយើងទៅ គេចង់និយាយថាដកយើងទៅអោយធ្វើ នៅកកអីនោះ នៅក្របបាយ ក្របបាយយើងនេះ! ខាងកើតហ្នឹងណា!

ក៖ ចាស

ខ៖ ខ្ញុំគេអោយដូចថាភ្ជួរដីចឹង គេហៅដាក់ឈ្មោះយើងអោយទៅដកកកអីនុង ដកកកនុងហើយស្ទូងទៀត

ក៖ ច៊ែកទ្រារបៀបដូចថា កាលដកកក់នុងមានជួបផលវិបាកដូចយ៉ាងម៉េចខ្លះដែរដកហ្នឹង?

ខ៖ ផលវិបាកនោះយើងចេះតែមានហើយ!

ក៖ ចឹងដកហ្នឹងតើយើងដកដោយកំលាំងយើង?

ខ៖ ដកដោយកំលាំងយើងផ្ទាល់តែម្តងបាទ

ក៖ អូដកនុងវាធូឬក៏វាតឹងតែទ្រា?

ខ៖ វាតាមគុម្ពដែរ អាគុម្ពណា វារៀងរង្វើដែរនោះទេណា បើសិនជាគុម្ពណាវារាងធំទៅក៏វារាងតឹងទៅ ហើយបើសិនជាគុម្ពណារាងតឹងទៅក៏វាធូទៅ!

ក៖ ចាស

ខ៖ ដូចជាយើងដកសំណាបចឹងដែរ

ក៖ ចាស!

ខ៖ បាទអាយុច្រើនចឹងទៅ តែស្រណាបនុងវាអាយុច្រើន

ក៖ ចឹងដូចមានផលវិបាកដកដោយសារគុម្ពធំ គុម្ពតូចចឹងទៅណាទ្រា?

ខ៖ បាទៗ

ក៖ហើយមានជួបឧបសគ្គអ្វី ដែលដូចថានៅក្នុងទឹកហ្នឹង​យើងអត់មានឃើញដូចជាស្អី មានសត្វធាតុអ្វីដែលខ្លាចចឹងណាទ្រាមានដែស?

ខ៖ មានដូចជាឈ្លឿង

ក៖ សម្បូរណាទ្រា?

ខ៖ សម្បូរឈ្លឿង

ក៖ រួចចុះទាមទ្រាអត់?

ខ៖ ទាម ហាសៗ

ក៖ ចាសនៅបឹងអើយ! ដល់ពេលយើងខ្លាច

ខ៖ បាទ តែយើងអត់ខ្លាចអត់អីនោះទេ បើសិនជាអ្នកខ្លាចនោះត្រូវស្រែកយែយៃហើយ

ក៖ ចាស!អត់មានពស់អី ជួបប្រទះអីដេស?

ខ៖ ពស់មានដែរ តែដូចថាពស់នៅកាលនុង អាហ្នឹង​ខ្ញុំចង់និយាយថាខ្លួនរបស់ខ្ញុំផ្ទាល់ខ្ញុំជួបប្រទះដូចថា អាពស់អត់ពិសយើងណា ដូចជាពស់ព្រលិតទៅ ដូចជាចាន់ណាម៉មអីដែរនៅក្នុងទឹក

ក៖ ចឹងជួបពស់ស្លូតៗអត់អីទេ?

ខ៖ បាទពស់ស្លូត មិនជួបទេ ពស់ដែលកាច់ ហើយវាមានពិសមានអី

ក៖ ចាស! ចឹងហើយយើងចេះដូចថាទៅរួចដែរ! ចេះតែរួចដែរទ្រានេស?

ខ៖ បាទៗ!

ក៖ អូ!

ខ៖ បើសិនជាមិនស៊ូឯណាដើម្បីជិវិតណាអាស៊ូហ្នឹង

ក៖ ចាស!ៗ ខ្លាចប៉ុន្នានជីវិតនៅចេះតែទៅហើយជីវិតធ្វើណាទ្រាការងារហ្នឹង?

ខ៖ ហឹម បើគេយកទៅវ៉ៃចោលមិចក៏មិនស្តាយយ៉ាងម៉េចអ្នកគ្រូអើយ

ក៖ ចាសត្រូវហើយជីវិត

ខ៖ បាទ

ក៖ ចឹងទ្រាគេផ្លាស់ប្តូរពីដកកកទៅស្ទូងទៀតទ្រា?

ខ៖ អឺ! គេផ្លាស់ប្តូរពីដកកក់នុងអត់មានស្ទូងនោះទេ! ឧទាហរណ៏ថា យើងដកស្ទូងរួចក្នុងមុខព្រួញក្របបាយនុងហើយណា

ក៖ ចាស!

ខ៖ ចឹងយើងត្រូវកំលាំងនុងស្ទូងអស់ហើយ ដីមានប៉ុន្នានហិតានុងយើងស្ទូងហើយ ចឹងយើងត្រូវមុខព្រួញយើង ដូរទៅជាបាច់ទឹកធ្លាក់ទឹករហាចវិញ

ក៖ អូចាស!

ខ៖ ថែទាំស្រូវនុងវិញទៀត

ក៖ ចាស!

ខ៖ បាទ!

ក៖ ខំស្ទូងអោយលូតលាស់ល្អ!

ខ៖ បាទអោយលូតលាស់ល្អបាទ

ក៖ ហើយទៅមានភាពលំបាកអីដេស ដូចថាមានការទៅជាន់ល្ហាតអីនុងទៅជាន់ទឹកអីនុងទ្រា?

ខ៖ លំបាកណាស់!

ក៖ លំបាកយ៉ាងរបៀបយ៉ាងម៉េចដែរ?

ខ៖ យើងលំបាក ធ្វើការយប់ផង ហើយយើងធ្វើការអត់គ្រាប់គ្រាន់ទៀត

ក៖ ចឹងយើងធ្វើការយប់ទេណេស?

ខ៖ បាទ! ធ្វើការងារយប់ទេ ហើយយើងហូបអត់គ្រាប់គ្រាន់ទៀត

ក៖ ធ្វើនៅម៉ោងប៉ុន្នានដែលកាលនុង?

ខ៖ ធ្វើនៅម៉ោង៧ ទៅម៉ោង១០

ក៖ យប់!

ខ៖ ចាសចឹងទៅបានឡើង!

ក៖ ចាស! ឡើងមករួចហើយដល់ពេលបាយទឹកយ៉ាងម៉េចទៅម្ហូបអី?

ខ៖ បាយទឹកគេមានចុងភៅគេ!

ក៖ ចឹងពិសារយប់នុងទៅ?

ខ៖ អត់ទេ យប់នុងអត់មាននេះនោះទេ! យើងឧទាហរណ៏ដូចថានៅពេលម៉ោង៥ល្ងាច គេមកនៅម៉ោង៥ល្ងាចយើងជុំគ្នាហូបបាយនៅម៉ោង៥ល្ងាច!

ក៖ ចាស

ខ៖ ដល់ពេលយើងហូបបាយល្ងាចហើយទៅ យើងសម្រាក១ភ្លែកទេ!

ក៖ អូ

ខ៖ មិនទាំងដឹងថានៅម៉ោង៧នោះផង!! សម្រាក១ភ្លេកចឹងទៅ គេប្រមូលគ្នា គេវ៉ៃ

ក៖ វ៉ៃអាកាំងហ្នឹងទៅ?

ខ៖ ហ្នឹងហើយវ៉ៃជួងហ្នឹងទៅ

ក៖ ចាស

ខ៖ទៅចេញទៅធ្វើការ ទៅជាន់ទឹកជាន់អីអាហ្នឹង!ពេលជាន់ទឹកនោះទេណា ដល់ពេលស្ទូងអត់មានស្ទូងនោះទេយប់ហ៎! អត់ដែរមានស្ទូងយប់នោះទេ ជាន់ទឹកធាក់ទឹក បាច់ទឹកអីអាហ្នឹងគេ ប្រើយប់

ក៖ ចុះអ្នកដែលមានវេនយប់ដូចជាជាន់ទឹក បាច់ទឹកយប់ហ្នឹង ការងារថ្ងៃគេអោយធ្វើឬអត់?

ខ៖ ការងារថ្ងៃ ធ្វើដែរ ធ្វើថ្ងៃហើយធ្វើយប់ទៀត!

ក៖ ចឹងអត់មានបានសម្រាកគេងអី?

ខ៖ អត់មានបានសម្រាកគេងអី អត់មានគេងបានប៉ុន្នាននោះទេ ដល់ហើយម៉ោង១០យប់យើងត្រូវបានដេក បានដេកហើយណា

ក៖ ចាស!

ខ៖រួចហើយមនុស្សមិនមែនបានដេកភ្លាមឯណា

ក៖ ហើយចឹងខ្ញុំចង់សួរថាទ្រាមកសំរានហ្នឹងគឺសំរាននៅតាមផ្ទះយើងរាងៗខ្លួនឬក៏យ៉ាងម៉េចដែរ?

ខ៖ អឺ!បើយើងធ្វើការនៅក្នុងភូមិយើងដេកនៅតាមផ្ទះតែបើយើងទៅធ្វើការដ្ឋាន ដូចខ្ញុំនិយាយថាចឹងណា

ក៖ ចាសៗ

ខ៖ ចឹងយើងត្រូវមានគេហៅថា ចង់និយាយថារោងចុង ហើយចឹងនៅក្រែខ្ពស់ៗពីដីចឹង ហើយយើងអត់មានមកផ្ទះនោះទេ ដេកនៅឯនុងតែម្តង

ក៖ ចឹងបើសិនជាទៅកាដ្ឋាន សម្រាកនៅកន្លែងការដ្ឋាន?

ខ៖ បាទ!

ក៖ នៅការដ្ឋានហ្នឹងណា

ខ៖ បាទ ទៅឆ្ងាយពីផ្ទះ ដូចនេះរបៀបក្របបាយអីនុងវាឆ្ងាយហើយ

ក៖ ចឹងបើសិនជាចេញពីភូមិទៅហ្នឹងដឹងថាសម្រានអីនៅការដ្ឋានហ្នឹងហើយ?

ខ៖ នុងហើយ

ក៖ នៅកន្លែងធ្វើការ ចុះចឹងហើយគេអោយទ្រាធ្វើទាំងថ្ងៃទាំងយប់តើ គេអោយម្ហូបទ្រាពិសារយ៉ាងម៉េចដែរ?

ខ៖ ម្ហូបមិនល្អអីនោះទេ ម្ហូបនុង ជួនអឺ! ត្រីស្លប្រហើរតាកួនអីនុង! មិនមែនអំបិលអីប្រៃល្អនោះផង!

ក៖ ចាស

ខ៖ ដូចថាយើងមិនត្រូវមាត់យើងផងណា គេដាក់អំបិលថាំៗ

ក៖ ហឹម

ខ៖ រួចទៅសុតតែត្រកួនសុតតែបន្លែនោះទេ ត្រីអីលុះត្រាតែថា ធ្លួសយើងនេះ គេហៅថាជំនាន់យើងហ្នឹង ហៅថាតំបន់! ចឹងបានសំបូរត្រីហូបដែរ!

ក៖ ចាស

ខ៖ អត់មានត្រីឯណាដូចយើងសព្វថ្ងៃនេះ​យើងគ្រួសារ គេចង់ជីកធំ គេហូបធំចឹងទៅ ហើយបើសិនជាគ្រួសារណាត្រូវការតូចក៏តូចទៅហើយបើសិនជាគ្រួសារណាត្រូវការសាច់ជ្រូក យើងនេះអត់មានទេ

ក៖​ចាស

ខ៖ ម្ហូបបាយសម្លអី ហូបទៅបាយជីអី! ចុងភៅគេកន្លែងរោងបាយគេនុង

ក៖ ចាសចឹងធ្វើការទាំងយប់ទាំងថ្លៃហើយគេអោយទ្រាពិសារបាយហូបជាមួយនឹងសម្ល ត្រកួន ប្រហើរអីចឹងទៅណាទ្រានេស?

ខ៖ អត់បានបាយនោះទេ ហាសៗ!

ក៖ អត់បានទេ?

បានតែបបរនុង ខែនេះអីអត់មានបាយទេ ខែហ្នឹង ខែបាយទាល់តែចេះ ទាល់តែថារដូវច្រូតកាត់យើង នៅរដូវខ្យល់ចឹងណា!

ក៖ ចឹងនៅរដូវច្រូតកាត់ហើយបាន

ខ៖ ហ្នឹងហើយ ចឹងបានបាយហូប! ដល់ពេលចូលក្នុងខែ៨ ខែ៦ ខែ៧អីនេះ ហ្នឹងដូចថាគេសេដ្ឋកិច្ចគេខ្សោយហ្នឹង គេអោយស៊ីបបរអីចឹងរហូត មិនមែនអោយស៊ីបបរនោះទេ រហូតដល់ស៊ីខិត ស៊ីផ្លែខ្វិតយើងហ្នឹងណា

ក៖ ចាស

ខ៖ យើងនិយាយថាខ្វិតអី តែវាមិនឆ្ងាញ់នោះទេ! ខ្វិតមួយចំណែក១នាក់

ក៖ ចាស

ខ៖ ចឹងនេះខ្ញុំនិយាយតែចំពោះនៅព្រែកអណ្តូងនុងណា

ក៖ ចាស!ៗ

ខ៖ ខ្វិត១ហ្នឹង ១ពេលហើយនៅក្នុង១នាក់ហ្នឹងណា

ក៖ ចាសៗ

ខ៖ រហូតដល់ប៉ុណ្ណឹង!

ក៖ ហឹម

ខ៖ ទៅពីខ្វិតទៅគេហៅថាក្រហមស្ងោគេហៅថាវែកក្បាលស្វា ជំនាន់នុងគេហៅថាវែកក្បាលស្វាចឹង អាវែកសម្លយើងប៉ុណ្ណេះនោះ

ក៖ ចាស!វែកក្បាលស្វា!

ខ៖បាទ

ក៖ ទៅទ្រាមានអ្វីចង់ចាំទៀតដេសទ្រា?នៅរបបនុង?

ខ៖ ហឹមរបបនុងចង់ចាំតែមិញហ្នឹងតែម្តងមិនភេ្លច

ក៖ ចាសចង់ចាំមិនភេ្លចនោះទេ!

ខ៖បាទ ចង់ចាំមិនភ្លេចនោះទេ!ខ្ញុំរៀបរាប់ប៉ុណ្ណឹងម៉េចហ្នឹង! ដូចថាយើងគ្មានអ្វីរៀបរាប់ទៀតនោះទេ ខ្ញុំដូចថាពាក្យដែលរៀបរាប់ហ្នឹងខ្ញុំចាំតែប៉ុណ្ណឹង កាលនុងខ្ញុំឃើញការសង្កត់សង្កិននៅរបបនុងជិះជាន់នុង ខ្ញុំបានឃើញប៉ុណ្ណឹង

ក៖ បំបិតសិទ្ធិសេរីភាព

ខ៖បាទៗ បំបិតសិទ្ធិសេរីភាពយើងអស់ហើយ

ក៖ ឥឡូវទ្រា តើទ្រានៅក្នុងរបបប៉ុលពតនុង តើទ្រាអាចឃើញនឹងភ្នែកយើងជាន់ស្តែង ដែលលឺគេនិយាយថាគេយកទៅវ៉ៃចោលៗទាំងខ្សែ ទាំងឡាន ទាំងរទេះគោយ៉ាងម៉េចនោះ​តើទ្រាដែរឃើញអត់?

ខ៖​គេយកទៅវ៉ៃចោលនុង គេយកទៅយើងមិនដែលឃើញគេវ៉ៃនោះទេណា

ក៖ ចាស

ខ៖ ប៉ុន្តែ អ្នកដែលគេយកទៅវ៉ៃចោលនុងគឺអ្នកដែលគេកាប់គេចង់យើងចឹងអីទៅ គេយកទៅវ៉ៃចោលនុង គេមិនដែលយកទៅឃើញនោះទេ ឃើញ អឺ ពួកគេនុងមកចាប់យើងហ្នឹងដូចថាយើងជាអ្នកមានគុំហុសចឹងណា

ក៖ ចាស

ខ៖ គេចាប់យើងយកទៅចង់ចឹងទៅដាក់រទេះសេះទៅ

ក៖ ចាស!

ខ៖ យកទៅវ៉ៃចោលនុង គោលដៅគេកាលជំនាន់នុងគេហៅថាអូតាកួនៗហ្នឹងហើយ

ក៖ គេយកទៅវ៉ៃចោលនុងនៅអូតាកួន

ខ៖ នៅស្រុកកងមាសយើងហ្នឹងណា

ក៖ ចាស

ខ៖ គេគោលដៅរបស់គេគឺអូតាកួនហ្នឹងហើយ

ក៖ ចាស!

ខ៖ អ្នកដែលគេចង់យកទៅនុងសុតតែគេចង់យកទៅសម្លាប់ហើយដូចជាឪពុករបស់ខ្ញុំហ្នឹងជាដើម

ក៖ ចាចឹងទ្រាឃើញគាត់ហ៎?ឃើញសកម្មភាពគាត់ដេស?

ខ៖ ខ្ញុំអត់មានឃើញនោះទេក៏ប៉ុន្តែខុសពីឪពុករបស់ខ្ញុំគឺខ្ញុំឃើញអ្នកស្រុកអ្នកភូមិខ្ញុំចឹងណា

ក៖​ចាស!

ខ៖ ឪពុកខ្ញុំ! គឺខ្ញុំអត់បាននៅឯនុងនោះទេ

ក៖ ចឹងចង់សួរទ្រាថា យើងកំពង់តែធ្វើការចឹងណា!

ខ៖ បាទ

ក៖ ស្រាប់តែចឹងទៅ ឃើញប្រធានគេនុងស្រាប់តែចុះមកចាប់ដូចថាមិត្តភក្តិយើងកំពង់តែធ្វើការជាមួយគ្នាហ្នឹងចាប់ចង់យកទៅបណ្តើរយកទៅតែម្តងណាទ្រា?

ខ៖ បាទ! ដូចថាច៊ែក! សកម្មភាពហ្នឹងចេះ! ឧទាហរណ៏នៅកន្លែងស្រែអីចឹងទៅណា យើងកំពង់តែធ្វើការចឹងទៅអឺ គេអ្នកមកចាប់នុងគេ ចង់និយាយថាកាលនៅជំនាន់នុងគេហៅថាសន្តិសុខស្រុកចឹងណា

ក៖ ចឹងហ៎

ខ៖ គេនិយាយចឹងណា ដល់ពេលគេចុះមកគេចង់និយាយថាប្រធានកង

ក៖ ចា

ខ៖ អាប្រធានកងនុងដូចថាប្រធានភូមិហ្នឹង ប្រធានកងចឹងហើយណា

ក៖ ចាស!

ខ៖ កម្មាធិបាលគេនុងណា

ក៖ ចាស!

ខ៖ ហើយដល់ពេលអាវ៉ៃចោលគេដូរជាកម្មាធិបាលដាក់ប្រធានកងវិញ

ក៖ អូ

ខ៖ ហើយប្រធានកងនុងដូចថាគេស្គាល់យើងហើយណា ដូចថាឈ្មោះក ឈ្មោះខអីចឹងទៅ

ក៖ ចាស

ខ៖​គេទៅចាប់គេចឹងទៅ គេដូចថាទៅចង្អុលទៅឈ្មោះកនោះ១ហើយចឹងណា

ក៖ ចាស

ខ៖ ចឹងគេចង្អុលថានៅនុង១ហើយ ថាគេពួកសន្តិសុខហ្នឹងគេទៅចាប់យើងទៅ

ក៖ ហឹម

ខ៖ យើងអត់ដឹងខ្លួនអីនោះទេ

ក៖ ចាសចឹងចាប់ទៅដឹងតែយកទៅសម្លាប់ហើយ

ខ៖ តែចាប់ទៅមិនដែលមកវិញនោះទេ តែចាប់ទៅងាប់អស់ហើយ

ក៖​តែលឺពាក្យនិយាយថា គេយកទៅកែយ៉ាងម៉េច?

ខ៖ អូ! កាលនុងវាគេយកទៅរៀនសូត្រ កាលនុងជំនាន់លើ១៩៧៧ទៅ៧៨នុងទៀតណា កាលជំនាន់នុង៧៥ ដែលអ្នកស្រុកភ្នំពេញអីចឹងណា គេជម្លាស់គាត់ចេញមកគេបែងចែក អ្នកថាអ្នកនេះប្រជាជន៧៥ហើយនេះប្រជាជនចាស់! ដល់ចឹងអ្នកចាស់អ្នកថ្មីគេសម្លាប់ដូចតែគ្នានោះទេ!

ក៖ អូចាស

ខ៖ បាទអាហ្នឹងដូចថាគេយកយើងទៅសម្លាប់ទាំងគ្រួសារចឹងទៅណា គេថា ដូអីលំនៅយើង តែគេយកទៅសម្លាប់ទេ

ក៖ចឹងភ

ខ៖ បាទភយើង

ក៖ ចឹងថាឥឡូវប្តូរអីតាំងទៅ ទៅនៅសម្បូមាសអីចឹងណាទ្រា

ខ៖ បាទឧទាហរណ៏ថានៅយើងហ្នឹង អោយប្តូរទីលំនៅអោយទៅនៅឯណាខាងរាយប៉ាយអីចឹងទៅ

ក៖ ចាសៗ

ខ៖ ដល់ពេលយកទៅគេវ៉ៃចោលអីចឹងទៅ

ក៖ ចាសៗអូ!

ខ៖ របបនុងវាមានចែក កាលជំនាន់មានខោខ្មៅ អាវខ្មៅ មានពីត្រឹមឆ្នាំ១៩៧៥មក ដល់ឆ្នាំ១៩៧៧ទៅ១៩៧៨ហ្នឹង ដូចថាមានដូរដូចៗគ្នាហើយណា

ក៖ ចាស!

ខ៖ របបនុងអាខ្មៅៗវាវ៉ៃគ្នាចោលដែរ!

ក៖ ហេសៗ

ខ៖ ចឹងមានទៀតហ៎

ក៖ នៅរបបនុងឯកសណ្ឋានគេប្រើពណ៍អ្វីដែរទ្រា?

ខ៖ ឯកសណ្ឋានគេប្រើខ្មៅ ទាំងលើក្រោមហ្នឹងតែម្តង

ក៖ ចាស

ខ៖ បាទទុកតែថាទាហានប៉ុលពតក៏ខោខ្មៅអាវខ្មៅដែរ

ក៖ ដល់ពេលទ្រាផុតពីរបបនុងហើយ ដូចថាទ្រាផុតហើយបងប្អូនបានជួបជុំគ្រួសារអីបានជុំរុំគ្នាអស់ហើយអត់មានបាត់ទៅណាអីនោះទេ បងប្អូនអត់មានស្លាប់ទេ មានតែឪពុកមួយទេ?

ខ៖ បងប្អូនរបស់ខ្ញុំស្លាប់ដែរ

ក៖ ស្លាប់ដែរណាទ្រានេស?

ខ៖ បាទ វាច៊ែកបងស្រីខ្ញុំមួយស្លាប់គេយកទៅវ៉ៃចោល មានឈ្មោះតាខាន់ៗមួយគេយកទៅដែរ កាលនុងអ្នកគ្រូឯងមិនដឹងនោះទេនៅក្មេងណា

ក៖ ចាស

ខ៖ ចឹងឈ្មោះតាខាន់ៗហ្នឹងបងខ្ញុំ ហើយប្រពន្ធរបស់គាត់នុង គេយកទៅវ៉ៃចោលទាំងគ្រួសារ ហើយបង១នុងនៅឆ្ងាយណាស់ ពិបាកនិយាយដែរ នុងស្លាប់ដោយសាររោគាដែរ

ក៖ ចាស

ខ៖ គេយកទៅវ៉ៃចោលម៉ាគ្រួសារនុងគេយកទៅវ៉ៃចោល គ្រួសាររបស់ខ្ញុំមានគ្រួសារខ្ញុំតិចណាស់

ក៖ ចឹងផុតពីរបបនុងណាទ្រា តើទ្រាបានប្រកបមុខរបរអ្វីដើម្បីចិញ្ចឹមជីវិតរហូតមកដល់ឥឡូវមានជីវៈភាពធូរធាណាទ្រា?

ខ៖ អឺផុតពីរបបប៉ុលពតមក ខ្ញុំគ្មានមុខរបរអ្វីនោះទេ មានតែប្រកបមុខរបរធ្វើស្រែចំការអីបន្តិចបន្តួចនុងចិញ្ចឹមកូនចិញ្ចឹមអីទៅ

ក៖ ចាស

ខ៖ អត់មានរបបអ្វីធំដុំនឹងគេនោះផង

ក៖ ចាស!

ខ៖ មានតែរបបប៉ុណ្ណឹង

ក៖តាំងពីនុងមកតើទ្រាមានជួបការលំបាកអី?

ខ៖​វាលំបាកដែរ ដូចថាងើបពីអឺ! ងើបពីឆ្នាំ១៩៧៩មកវាលំបាកដែរ យើងបាតដៃទទេរមក ចឹងវាលំបាកតស៊ូគ្រប់បែបយ៉ាងដែរ ធ្វើនេះធ្វើនោះអោយតែបានចិញ្ចឹមកូនអោយបានរស់

ក៖ ចឹងប្រកបមុខរបរធ្វើស្រែ

ខ៖ ធ្វើស្រែចំការ!

ក៖ ចឹងធ្វើស្រែចំការនុងរហូតមកដល់ពេលឥឡូវហ្នឹងណាទ្រា?

ខ៖ បាទ ដឹកគោ ដឹកអីចឹងទៅ ដូចជាចែរ៉េនចឹងដែរ! ហាសៗ

ក៖ ចាសដូចម៉ាក់ចឹងផ្សែផ្សំពីនេះបន្តិចពីនោះបន្តិចចឹងណាទ្រា?

ខ៖ ហ្នឹងហើយ!

ក៖ ចាស

ខ៖ បាទផ្សែផ្សំចឹងទៅ យើងដឹកគោបន្តិចទៅ ដូចថាយើងបេះត្រកួនយើងខ្ញុំបេះដែរ ខ្ញុំមិននេះនោះទេ

ក៖ ចឹងឥឡូវហ្នឹងរៀបកូននុងអស់រលីងហើយនេស?

ខ៖​ នៅ

ក៖ នៅប៉ុន្នាននាក់?

ខ៖ នៅកូនប្រុស២ទៀត

ក៖ នៅ២ប៉ុន្តែបានចប់ការសិក្សាឬក៏បានរកការងារធ្វើដែលគាត់?

ខ៖ អឺគាត់កូនខ្ញុំនុងឈប់រៀនអស់ហើយ

ក៖ ចាសចឹងតើគាត់បានរៀនអីដែរនុង?

ខ៖ ការងារអាមួយនុងវាចុងភៅ ធ្វើចុងភៅកន្លែងហាងគេស៊ីឈ្នួលគេចឹង

ក៖ ចាសនៅកន្លែងហាងគេចឹងទ្រានេស?

ខ៖ កន្លែងហាងគេ ដូចគេបានដាក់ឈ្មោះភោជនីយដ្ឋានដែរអាហាររបបទេសគេនោះ

ក៖ ចាស

ខ៖ ហាងគេទទួលអាម្ហូបបបរទេសគេនោះ

ក៖ ចាស!

ខ៖ អាហ្នឹងយើងស៊ីឈ្នួលធ្វើម្ហូបគេនៅឯនុង

ក៖ ចាស!តើទ្រាមុននឹងបញ្ចប់ទ្រាមានពាក្យពេជន៏ដើម្បីផ្តាំផ្ញើដល់កូនចៅនិងប្អូនៗជំនាន់ក្រោយណាទ្រា?

ខ៖ហឹស!

ក៖ ចាសៗ

ខ៖ កូនចៅខ្ញុំ ក្មេងជំនាន់ក្រោយៗមកធ្វើយ៉ាងម៉េចអឺ គោរពច្បាប់ គោរពព្រឹធាចារ្យចាស់ទុំ គោរពព្រះពុទ្ធសាសនាហ្នឹង ប្រទេសរបស់យើងកាន់ព្រះពុទ្ធសាសនាហ្នឹង

ក៖ ចាស

ខ៖ចឹងធ្វើបុណ្យធ្វើទានគេចឹងទៅ តាមប្រពៃណីខ្មែរយើង ហើយខិតខំរៀនសូត្រទៅអោយមានតំរិះវិជ្ជាចេះដឹងខ្លះៗ

ក៖ ចាស!

ខ៖ មានអីទៀតអត់សូវចេះផងហាសៗ

ក៖ ចឹងប៉ុណ្ណឹងហើយណាទ្រា

ខ៖ បាទ

ក៖ ចឹងខ្ញុំសូមអរគុណទ្រាច្រើនដែលទ្រាខំប្រឹងលះបង់ពេលវេលាដ៏មានតំលៃអោយក្មួយធ្វើការសម្ភាសដឹងពីជីវៈប្រវត្តិរបស់ទ្រា

ខ៖ បាទៗ

ក៖ ចាស និងក្មួយសុំថតរូបរបស់ទ្រា១ប៉ុសនិងបទសម្ភាសហ្នឹងយកទៅដាក់សាលាBYUនៅUSA តើទ្រាអនុញ្ញាតអោយក្មួយយកទៅដាក់នៅលើគេហៈទំព័រហ្នឹងបានដែរឬទេ?

ខ៖ មានស្អីថតទៅបាទ

ក៖ ចាសចឹងក្មួយសូមអរគុណច្រើនជូនពរទ្រាអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ!ចាសៗ